
משרד המשפטים
הממונה על העמדת מידע לציבור

	ירושלים, א' באדר א', תשע"ט 

	6 בפברואר, 2019

	בתשובתך נא ציין:

	תיק מס' 2015-19-0028



לכבוד,











א.נ, 

הנדון: בקשה לפי חוק חופש המידע, התשנ"ח-1998
(סימוכין: פנייתך מיום 9/1/2019)
בפנייתך שבסימוכין, ביקשת לפי חוק חופש המידע, התשנ"ח-1998 (להלן: "חוק חופש המידע"), לקבל מידע על אודות מספר התקנים הייעודיים לאנשים עם מוגבלות שפורסמו מאז יום 1/9/2016 ועד ליום 31/12/2018, לפי פירוט שם היחידה במשרד, דירוג ודרגה. בהמשך, ביקשת לקבל נתונים בדבר אחוז התקנים שהונפקו לאנשים עם מוגבלות, מתוך סך התקנים שהונפקו בשנה מסוימת. 
לאחר בירור בקשתך, הריני להשיבך כדלקמן:
1. במשרד מועסקים כיום 44 עובדים עם מוגבלות אשר הצהירו על מוגבלותם. חלקם מועסקים במשרות המיועדות לבעלי מוגבלות וחלקם מועסקים במשרות בתקן רגיל. אציין כי רישומנו תלוי בהצהרתו הוולונטרית של העובד ועל כן ייתכנו אי דיוקים בנתונים.  
מצ"ב דוח עובדים פעילים, בפילוח לפי שם היחידה, דירוג ודרגה. 
2. נכון למועד מכתבי זה, ישנן 59 משרות מיועדות לאנשים עם מוגבלות, כולל מתמחים וסטודנטים, אשר מתוכם 11 משרות טרם אוישו לפי הפירוט הבא : 5 סטודנטים, 1 מתמחה ו- 4 משרות תקניות. 
מצ"ב דוח משרות מיועדות, בפילוח לפי שם יחידה, דירוג ודרגה. 
3. לבקשתך, אפרט כי בשנת 2016  יועדו 8 משרות לבעלי מוגבלות; בשנת 2017 יועדו 7 משרות לבעלי מוגבלות ובשנת 2018 יועדו 8 משרות לבעלי מוגבלות. 
4. לצורך ההשוואה המתבקשת, בשנים 2018 ו- 2017 הוקצו 441 משרות חדשות (כולל מתמחים וסטודנטים) ובשנת 2016, הוקצו 298 משרות חדשות (כולל מתמחים וסטודנטים). 
הנני להודיעך כי לפי סעיף 17 לחוק חופש המידע יש בידך לעתור כנגד החלטה זו לבית המשפט לעניינים מנהליים בירושלים, בתוך 45 יום.

